રહિયાદના પચાસ થી વધુ લોકોને ગેસની અસર થતા એમ્બ્યુલન્સ મારફતે ભરૂચ ખાતે ખસેડવામાં આવ્યા હોવાનુ સ્થાનિકોએ જણાવ્યુ હતુ. ગેસ ગળતર મામલે કંપનીના ગેટ ઉપર જમા થયેલા લોકોમાં ભારોભાર ગુસ્સો જોવા મળ્યો હતો. ગેસ લીકેજ થયો હોવા છતાંયે કંપની મેનેજમેન્ટ દ્ધારા રહિયાદ ગામના લોકોને જાણ ન કરી હોવાનો ગામ લોકોએ આક્ષેપ કર્યો હતો. દરમિયાન આખી રાત રહિયાદ ગામમાં ગભરાટ અને ફફડાટનું વાતાવરણ રહયું હતું. વહેલી સવાર સુધીમાં ગેસ લીકેજ કંટ્રોલમાં આવી જતા લોકોએ આખરે રાહત અનુભવી હતી.